

Előterjesztés: Zalakaros Város Önkormányzata Képviselőtestülete 2022. december 15-i ülésére
Napirend címe: Kérelem, Zalakaros, Jegenye sor 8. 1/1 szám alatti „Gólyafészek lakás” bérleti szerződés- módosítás tárgyában
Készítette: Bányai Edit, jegyzői asszisztens
Tisztelt Képviselőtestület!

Előzmény: Zalakaros Város Önkormányzata és Portik László, valamint Gyergyák Regina között 2017. december 15-én kelt, Zalakaros, Jegenye sor 8. I. emelet 1. ajtószám alatti otthon használatára vonatkozó ingatlanhasználati szerződés került aláírásra. Az ingatlanhasználati szerződés az okirat II. 2.1. pontja szerint 2022. december 15. napján lejár.
Portik László és Portikné Gyergyák Regina 8749 Zalakaros, Jegenye sor 8. 1/1. szám alatti Gólyafészek lakás bérlői 2022. december 4-én azzal a kéréssel fordultak Zalakaros Város Önkormányzat felé, hogy a Gólyafészek otthonhasználati szerződésük meghosszabbításához az önkormányzat járuljon hozzá. Kérelmükben előadták, hogy az általuk megvásárolt ingatlan felújítási munkáit nem tudják időben befejezni, melynek okaként a szakemberek munkamorálját, valamint a folyamatos anyaghiányt jelölték meg.
Zalakaros Város Önkormányzat képviselő-testületének 22/2012.(V.11.) számú, a Gólyafészek otthonokról szóló rendeletének 8. § (1) bekezdése szerint a polgármester a határozott időre kötött szerződést további 1 évvel meghosszabbíthatja, amennyiben a fiatalok rendkívüli élethelyzetükre tekintettel a lakást elhagyni nem tudják és a jogosultsági feltételeik változatlanul fennállnak.
A polgármester a fenti rendelet alapján dönthet saját hatáskörben, ennek ellenére kéri a képviselő-testület véleményét a kérelem tárgyában.

Határozati javaslat:

„A” változat
A Képviselőtestület
1. Támogatja a Zalakaros, Jegenye sor 8. 1/1. szám alatti „Gólyafészek lakás” bérleti szerződés 2023. április 15-ig történő meghosszabbítását a rendeletben meghatározott otthonhasználati díj háromszorosának megfelelő havi bérleti díj ellenében.
2. Felkéri a Zalakarosi Közös Önkormányzati Hivatalt az ingatlanhasználati szerződés módosítás elkészítésére, egyúttal felhatalmazza a polgármestert annak aláírására.
3. A döntésről a kérelmezőt értesíteni kell.
Határidő:             azonnal 
Felelős:               Novák Ferenc polgármester 
Operatív felelős: Csetneki Ügyvédi Iroda, Bányai Edit jegyzői asszisztens









„B” változat
A képviselőtestület
1. Megismerte Portik László és Portikné Gyergyák Regina kérelmét, az abban foglaltakat nem támogatja.
2. Nem támogatja a Zalakaros, Jegenye sor 8. I. emelet 1. ajtószám alatti otthon használatra vonatkozó ingatlanhasználati szerződés meghosszabbítását.
3. A döntésről a kérelmezőt értesíteni kell.
Határidő:             azonnal 
Felelős:               Novák Ferenc polgármester 
Operatív felelős: Bányai Edit, jegyzői asszisztens



Zalakaros 2022. december 5.			 	         
                       Novák Ferenc
                        polgármester     


		
